CELEX: 62013CN0277
Language: mt
Date: 2013-05-21 00:00:00
Title: Kawża C-277/13: Rikors ippreżentat fil- 21 ta’ Mejju 2013 — Il-Kummissjoni Ewropea vs Ir-Repubblika Porugiża

10.8.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 233/2
            
         Rikors ippreżentat fil-21 ta’ Mejju 2013 — Il-Kummissjoni Ewropea vs Ir-Repubblika Porugiża
   (Kawża C-277/13)
   2013/C 233/02
   Lingwa tal-kawża: il-Portugiż
   
      Partijiet
   
   
      Rikorrenti: Il-Kummissjoni Ewropea (rappreżentanti: P. Guerra e Andrade u F.W. Bulst, aġenti)
   
      Konvenuta: Ir-Repubblika Portugiża
   
      Talbiet
   
   
               (1)
            
            
               tiddikjara li, billi ma adottatx il-miżuri neċessarji sabiex torganizza proċedura ta’ għażla ta’ fornituri awtorizzati sabiex jipprovdu servizzi ta’ groundhandling għall-immaniġġar ta’ bagalji, maniġġar tar-rampa u maniġġar ta’ merkanzija u posta, fl-ajruporti ta’ Lisbona, Porto u Faro, skont l-Artikolu 11 tad-Direttiva 96/67/KE (1), l-Istat Portugiż ma implementax l-Artikolu 11 tad-Direttiva tal-Kunsill 96/67/KE, tal-15 ta’ Ottubru 1996, dwar l-aċċess għas-suq tal-groundhandling fl-ajruporti tal-Komunità.
            
         
               (2)
            
            
               tikkundanna lir-Repubblika Portugiża għall-ispejjeż.
            
         
      Motivi u argumenti prinċipali
   
   Billi ma pproċedietx għall-ftuħ tas-suq ta’ groundhandling fir-rigward tal-għażla tal-fornituri, l-Istat Portugiż jinsab fis-sitwazzjoni ta’ ksur tad-dritt tal-Unjoni.
   Billi limitat in-numru ta’ fornituri ta’ servizz ta’ groundhandling, awtorizzati jipprovdu servizzi ta’ groundhandling għall-immaniġġar ta’ bagalji, maniġġar tar-rampa u maniġġar ta’ merkanzija u posta, l-Istat Portugiż kellu jorganizza proċedura ta’ għażla skont l-Artikolu 11 tad-Direttiva 96/67/KE. Barra minn hekk il-proċedura rispettiva kellha tiġi organizzata b’tali mod li qabel jiġi kkonsultat il-kumitat tal-utenti. Minbarra dan, il-fornituri għandhom jintgħażlu għal perijodu massimu ta’ 7 snin, skont l-Artikolu 11(1)(d) tad-Direttiva 96/67/KE.
   
      (1)  ĠU Edizzjoni Speċjali bil-Malti, Kapitolu 7, Vol. 2, p. 496.